Telephone

«**Telephone**» (), ամերիկացի երգչուհի Լեդի Գագայի երգը նրա երկրորդ՝ «The Fame Monster» մինի-ալբոմից։ Ձայնագրվել է ամերիկացի R&B ժանրի երգչուհի Բիոնսեի հետ։ Երգը գրել են Գագան, Ռոդնի Ջերքինսոնը, ԼաՇաուն Դենիելսը, Լազոնեթ Ֆրանկլինը և Բեյոնսեն, իսկ պրոդյուսերը եղել է Darkchild-ը (Ռոդնի Ջերքինսոնը)։ Երգի հիմնական թեման Գագայի վախն է նրանից, թե աշխատանքի նկատմամբ ունեցած սիրո պատճառով ինքը չի կարողանա իրեն թույլ տալ հանգստանալ և զվարճանալ, սակայն երգի տեքստն ավելի շատ այն մասին է, որ երգչուհին, գտնվելով ակումբում, ուղղակի չի ցանկանում պատասխանել իր ընկերոջ զանգերին։ Երգի երաժշտությունը գրված է արագ տեմպով, պայթական կրկներգով և կրկնակի բիթերով։

«Telephone» երգն արժանացել է քննադատների դրական արձագանքներին, ովքեր երգն անվանել են «The Fame Monster» ալբոմի ամենավառ պահերից մեկը։ Երգը հայտնվել է աշխարհի տարբեր հիթ-շքերթների լավագույն տասնյակներում, այդ թվում բարձր հորիզոնականներ է զբաղեցրել ԱՄՆ-ի, Ավստրալիայի, Նիդերլանդների, Կանադայի, Ռուսաստանի հիթ-շքերթներում, ինչպես նաև գլխավորել է Մեծ Բրիտանիայի հիթ-շքերթը։ Լեդի Գագան կատարել է երգի ակուստիկ տարբերակը 2010 թվականի «BRIT Awards»-ի ժամանակ՝ նվիրելով այն Ալեքսանդր ՄակՔուինի հիշատակին։ Ստեղծագործությունը կատարվել է նաև երգչուհու համաշխարհային երկրորդ համերգային շրջագայության՝ «The Monster Ball Tour»-ի ժամանակ։

Երգի տեսահոլովակը դարձել է «Paparazzi» երգի հիման վրա նկարահանված տեսահոլովակի շարունակությունը։ Տեսահոլովակում օգտագործվել են Քվենտին Տարանտինոյի ֆիլմերին (այդ թվում՝ «Սպանել Բիլլին» (2003) և «Քրեական ընթերցվածք» (1994) ֆիլմերը) հատուկ ոճական տարրեր։ Երգը ներկայացվել է «Գրեմմիի» *«Լավագույն համատեղ վոկալային փոփ-կատարում* անվանակարգում։ 2010 թվականին վաճառվել է երգի 7 միլիոն 400 հազար օրինակ։

## Երգի մասին
Նախապես Լեդի Գագան երգը գրել է Ռոդնի Ջերիքսոնի հետ Բրիթնի Սփիրսի համար։ Սակայն Սփիրսի լեյբլը հրաժարվել է երգից, և Գագան այն ձայնագրել է Բեյոնսեի հետ իր երկրորդ ալբոմի` «The Fame Monster»-ի համար։
Գագան ասել է. «Ես երգը գրել էի նրա համար շատ վաղուց, և նա պարզապես չներառեց այն իր ալբոմի մեջ։ Բայց դա լավ է, քանի որ ես սիրում եմ այդ երգը և պատրաստվում եմ ներկայացնել այն հիմա»։ Նախատեսված էր զուգերգը ձայնագրել Սփիրսի հետ, բայց անհայտ պատճառներով Գագան ընտրել է Բեյոնսեին։
Երգը ներշնչված է շնչահեղձ լինելու վախից, քանի որ Գագան զգացել է, որ ինքը շատ հազվադեպ է ժամանակ գտնում հանգստանալու և զվարճանալու համար։ Հետո նա հաստատել է. 

Ես իրականում շնչահեղձության ահ ունեմ, ավելի ճիշտ՝ վախ, որը երբեք ինձ չի թողնում չարաճճիություն անել [...] Որովհետև ես այնքան եմ սիրում իմ աշխատանքը, որ ինձ համար իրականում դժվար է գնալ ինչ-որ մի տեղ և ուղղակի զվարճանալ։ [...] Ես չեմ գնում գիշերային ակումբներ, [...] Դուք ինձ չեք տեսնի ակումբում հարբած։ Ես չեմ գնում, և դա այն պատճառով, որ երբ ես սովորաբար գնում եմ, ինչպես գիտեք, խմում ես և խնջույքի կեսից հասկանում ես, որ պետք է վերադառնաս աշխատանքի։


## Երգ և տեքստ
left|thumb|221x221px|Լեդի Գագան կատարում է երգը «»-ի ժամանակ
Երգը գրել են Լեդի Գագան, Ռոդնի Ջերքինսոնը, ԼաՇաուն Դենիելսոմը, Լիզոնետ Ֆրանկլինը և Բեյոնսեն։
Չնայած երգը ստեղծվել է որպես դուետ, բայց Բեյոնսեն նրա մեջ կատարում է աննշան հատվածներ երկրորդ քառատողի մեջտեղում և վերջին կրկներգում։ Երգի սկիզբը շատ հանգիստ է. Գագան հանդիսավոր կերպով երգում է տավիղի երաժշտության ներքո, և անսպասելիորեն ստեղծագործությունը անցնում է թարթող բիթին։ Ըստ երգի տեքստի՝ Գագան գտնվում է ակումբում, նրա ընկերը փորձում է զանգահարել նրան, բայց Գագան չի ուզում խոսել նրա հետ, որովհետև խմում և պարում է իր սիրած երգի ներքո։ Կրկներգում Գագան երգում է. «Stop calling, stop calling, I don't want to talk anymore» (հայ.՝ «Հերիք է զանգես, հերիք է զանգես, ես էլ չեմ ուզում զրուցել»)։ «Telephone» երգն ներառում է երկար բրիջ, ռեփ-քառատող և վերջաբան, որում կադրից դուրս ձայնն ասում է, թե տվյալ պահին բաժանորդն անհասանելի է։ Համաձայն «Musicnotes.com» կայքում հրատարակված նոտայական տվյալների՝ երգը ձայնագրված է միջին տեմպով՝ րոպեում 120 հարված։ Գագայի ձայնը ընդգրկում է Ֆա-3-ից մինչև Դո-3 նոտաներ։ Երգը գրված է Ֆա-մինոր տոնայնությամբ, և նրա հիմքում ընկած է ակորդների հետևյալ հաջորդականությունը՝ Ֆա-մինոր-Լյա-բեմոլ-մաժոր-Սի-բեմոլ-մաժոր-Ֆա-մինոր։

Երգի տեքստը վերաբերում է երգչուհուն, որը նախընտրում է պարել պարահրապարակում, ոչ թե պատասխանել իր ընկերոջ զանգին։ Երգի քառատողերը երգվում են շատ արագ տեմպում՝ կրկնակի բիթի օգտագործմամբ։ Գագայի հավաստմամբ՝ երգի մեջ հնչող հեռախոսը ոչ թե իսկական է, այլ ավելի շուտ այդ ձայնն է իր գլխում, որը իրեն ստիպում է շարունակել աշխատել ավելի և ավելի։ Գագան դա բացատրել է հետևյալ կերպ. «Դա իմ վախն է, որ զանգում է հեռախոսը, և զանգը հնչում է գլխում [...] Եվ հասկանալի չէ, թե դա իսկապես հեռախոսն է, թե դրանք ուղղակի մտքեր են քո գլխում…»:

## Քննադատություն
thumb|Լեդի Գագան կատարում է "Telephone" երգը "The Born This Way Ball"-ի ժամանակ Մանչեսթրում|190x190px
Երգը դրական է գնահատվել քննադատների կողմից։ «MusicOMH»-ի լրագրող Մայքլ Հաբբարդը ասել է, որ երգը «հնարավոր է, որ ամենալավն է «The Fame Monster» ալբոմում»։ Նա նաև գովել է փայլուն բրիջը և երգի վերջը, որտեղ զանգողը միանում է երգչուհու ինքնապատասխանիչին։ «Popjustice»-ը նույնպես դրական է գնահատել երգը. «Սա ընդհանրապես նման է նրան, որ Գվեն Ստեֆանիի «What You Waiting For?» երգը միքսենք Timbaland-ի «The Way I Are» երգի հետ, և բացի այդ նրանք միքսված են նաև մոտ հիսուն այլ երգերի հետ… Երգի կառուցվածքը գրավիչ է [...] և ընդհանրապես կա ինչ-որ հրաշալի բան այդ երգում Բեյոնսեի ներդրման մեջ, հետևաբար ամեն ինչ թվում է հրաշալի և ի սկզբանե մտածված»։ Էվան Սաուդեյը «PopMatters»-ից ասել է, որ Բեյոնսեի հետ «ամենաքննարկվող համագործակցությունը «Telephone» երգն է, որը արագացված բիթի և ոգևորիչ տեքստի շնորհիվ դառնում է ադրենալինով լի երգերից մեկը, որ Գագան ստեղծել է մինչ օրս, դա ամբողջության մեջ ընկալվում է այնպես, կարծես թե երգը փոփոխվում է հնչողության ամեն պահին, և այդ ամենն այն թեթևամիտ մտահոգությունից է, որ կա երկու երգչուհիների մեջ, որն այդ երգը հեշտությամբ դարձնում է «The Fame Monster» ալբոմի լավագույն երգերից մեկը»։

Բիլլ Լեմբը «About.com»-ից երգը համարել է ալբոմի լավագույն պահերից է և ավելացրել. «Բեյոնսեի հետ ձայնագրված «Telephone»-ը ակումբային մենամարտ է, որը հարմար է R&B և հիփ-հոփ ժանրերի երկրպագուների, ինչպես նաև ռադիոյի համար»։ Առանձին վերլուծության մեջ նա նշել է, որ երգը հատուկ է «Just Dance»-ի դարաշրջանին և մեկնաբանել է դա այսպես. «Ըստ տեքստի՝ դա «Just Dance»-ի հաջորդներից է։ Տեքստը ներառում է Գագայի խոսակցությունն այն մասին, որ ինքը ակումբում չի ցանկանում պատասխանել հեռախոսին։ Ընդգրկել ալբոմի մեջ այնպիսի երգ, որն այնքան նման է «Just Dance»-ին, որն եղել է այնքան շուտ և ընդհանրապես այլ Գագայի հետ, դա մի տեսակ անփույթ է։ Հատկապես, եթե դա պատրաստվում է թողարկվել որպես սինգլ… Դա ուրախ և հասկանալի երգ է, բայց «The Fame Monster»-ում կան ավելի լավ երգեր, որոնք կարող էին դառնալ սինգլներ»։

Մայքլ Վուդսը «Los Angeles Times»-ից ասել է, որ «Telephone»-ը «մանրամասնորեն մտածված խորհրդածություն է այն մասին, թե ինչքան նյարդայնացնող է այն, որ ինչ-որ մի տղա զանգում է քեզ այն ժամանակ, երբ դու զվարճանում ես ակումբում»։ «Phoenix New Times»-ի քննադատ Նիկի Էսքուեդրոնը երգը համարել է լավագույններից մեկը ալբոմում։ «The Times»-ից Սառա Հեջբեգերինը ասել է, որ տպավորված չէ երգով և ավելացրել է. «Բեյոնսեի վոկալի առկայությունը հեռախոսազանգերի ընթացքում «Telephone»-ի մեջ ավելացնում է արտակարգ քաոս»։ «Billboard» ամսագրից Մելանի Բերտոլդինը երգին տվել է դրական գնահատական՝ ասելով. «Շատ նման լինելով Kesha-ի «Blah Blah Blah» երգին՝ «Telephone»-ը ստիպում է լռել bugaboos-ին (հայ.՝ խրտվիլակ) (հղում Destiny's Child-ի «Bugaboo» երգին), որի հետ Բեյոնսեն արդեն ծանոթ է։ [....] Այն ժամանակ, երբ «Telephone»-ը անցնում է էլեկտրոնիկ ձայների պատի միջով, որպեսզի նորից վերադառնա նրա պարզ կատարմանը, Գագան և Բեյոնսեն թողնում են լսողին միայն մեկ ընտրություն՝ հանձնվել պարահրապարակին»։

## Ելույթներ հիթ-շքերթներում
2009 թվականի նոյեմբերին երգն ունեցել է թվային տարբերակով վաճառքի մեծ ցուցանիշ և Իռլանդիայի, Ավստրալիայի ու Մեծ Բրիտանիայի հիթ-շքերթներում համապատասխանաբար զբաղեցրել է 26-րդ, 29-րդ և 30-րդ հորիզոնականները։ Թվային տարբերակով վաճառքի ժամանակ 2009 թվականի դեկտեմբերի 12-ից երգը հայտնվել է ԱՄՆ-ի «Billboard Hot 100» հիթ-շքերթի 30 լավագույն երգերի ցանկում։ Մի քանի շաբաթ հիթ-շքերթում մնալուց հետո «Telephone» երգը հասել է հիթ-շքերթի երրորդ հորիզոնականին։ 2010 թվականի փետրվարի 27-ին երգն զբաղեցրել է առաջին հորիզոնականը պարային հիթերի «Hot Dance Club Songs» հիթ-շքերթում։ 2016 թվականի ապրիլի տվյալներով՝ ԱՄՆ-ում վաճառվել է «Telephone» երգի 3,400,000 օրինակ թվային ներբեռնմամբ։ Սինգլը «Canadian Hot 100» հիթ-շքերթում ընդգրկվել է 14-րդ հորիզոնականում և հետո զբաղեցրել է 8-րդ հորիզոնականը։

2010 թվականի մարտի 21-ին երգը գլխավորել է UK Singles Chart-ը։ Այդպիսով՝ «Telephone» սինգլը դարձել է չորրորդը «Just Dance», «Poker Face» և «Bad Romance» երգերից հետո, որ զբաղեցրել է բրիտանական հիթ-շքերթի առաջին հորիզոնականը։

Ռուսաստանում սինգլը հայտնվել է հիթ-շքերթի (ըստ ռադիոկայանների հայտերի) 32-րդ հորիզոնականը, այն դեպքում, երբ Գագայի «Bad Romance» սինգլը եղել է առաջին հորիզոնականում։ Մարտի 21-ին սինգլն ընդգրկվել է ռուսական *Tophit* հիթ-շքերթի 55-րդ հորիզոնականում՝ դառնալով շաբաթվա լավագույն դեբյուտը։ Դրա հետ միաժամանակ այն զբաղեցրել է ռուսական ռադիոյի հիթ-շքերթի 70-րդ հորիզոնականում, Սանկտ Պետերբուրգի ռադիո հիթ-շքերթի 45-րդ հորիզոնականում և բարձրացել է կիևյան ռադիո հիթ-շքերթի 25-րդ հորիզոնական։ Հետո սինգլը բարձրացել է ռուսական հիթ-շքերթի երրորդ հորիզոնական և գլխավորել մոսկովյան ռադիո հիթ-շքերթը։ 2010 թվականի հունիսի 24-ին սինգլը զբաղեցրել է թվային սինգլների հիթ-շքերթի 8-րդ հորիզոնականը։

Ավստրալիայում սինգլը հասել է հիթ-շքերթի 13-րդ հորիզոնականին։ Ավստրալիական ձայնագրման ասոցիացիայի կողմից «Telephone» սինգլը հավաստագրվել է որպես ոսկե՝ ունենալով 35 000 օրինակից ավելի վաճառք։ Նոր Զելանդիայում երգն առաջին շաբաթում զբաղեցրել է հիթ-շքերթի 31-րդ հորիզոնականը։ 2010 թվականի հունվարի 18-ին երգը հասել է 12-րդ հորիզոնական։ Շվեդիայի հիթ-շքերթում երգն զբաղեցրել է 33-րդ հորիզոնականը, իսկ Նիդերլանդների հիթ-շքերթում՝ 35-րդ հորիզոնականը։ Սինգլն զբաղեցրել է Հունգարիայի հիթ-շքերթի երրորդ հորիզոնականը։

## Տեսահոլովակ
### Արտադրություն
Երաժշտական տեսահոլովակը նկարահանվել է 2010 թվականի հունվարի 28-ին, ռեժիսոր Յունաս Օքերլաունդի կողմից։
«New York» ամսագիրը հայտնել է, որ տեսահոլովակի Բեյոնսեն Գագային հանում է բանտից։ Հրապարակվել են լուսանկարներ նկարահանման հրապարակից, որոնցում Գագան և Բեյոնսեն գտնվում են մեքենայում, որով երթևեկել է Ումա Թուրմանի հերոսուհին Քվենտին Տարանտինոյի «Սպանել Բիլին» ֆիլմում, և որը կոչվել է «Pussy Wagon»: Ավտոմեքենայի մակնիշը՝ Chevrolet Silverado: Տեսահոլովակը ներառելու է տեսարաններ խորտկարանում, որտեղ նկարահանվելու է երգիչ Թայրիզ Գիբսոնը, և բանտի լոգարանում։ Գագան և Բեյոնսեն հագել են հագուստներ՝ պատրաստված դիզայներներ Ֆրենկ Ֆերնանդեսի և Օսկար Օլիմի կողմից։ «E! Online»-ին տված հարցազրույցի ժամանակ Գագան բացատրել է տեսահոլովակի ավելի խոր իմաստը.

«Paparazzi» երգի տեսահոլովակն ունի հրաշալի որակ, մի կողմից նրան հատուկ է փոփ-երաժշտության լավ որակը, և դրա հետ միաժամանակ այն մեկնաբանություն է հայտնիության մշակույթի մասին։ Ես ցանկանում էին անել այդ տեսահոլովակի հետ նույն բանը՝ վերցնել երգ, որը ունի բավականաչափ մակերեսային, աննշան իմաստ և վերածել այն ավելի բարդ բանի։ [...] Իհարկե, տեսահոլովակում կան շատ պահեր՝ ներշնչված Տարանտինոյի գործերից [...] Ինձ գլխավորապես դուր է գալիս այն, թե ինչպես է նա օգատագործում տարբեր ձևեր նոր բաներ ստեղծելու համար։ Նրա անմիջական մասնակցությունը տեսահոլովակում արտահայտվել է նրանով, որ նա ինձ թույլատրել է օգտագործել the Pussy Wagon-ը։ Մենք իրար հետ մեկ անգամ ունեցել ենք լանչ Լոս Անջելեսում, և ես նրան պատմել եմ իմ տեսահոլովակի կառուցվածքը, և դա նրան այնքան դուր եկավ, որ նա ասաց. «Դու պետք է օգտագործես Pussy Wagon-ը»։


2010 թվականի փետրվարի 5-ին «KIIS-FM»-ին տված հարցազրույցում Գագան ասել է. «Ինչն ինձ իսկապես դուր է գալիս տեսահոլովակում, դա այն է, որ այն իսկական իրադարձություն է փոփ-մշակույթում, և երբ ես ավելի երիտասարդ էի, ես միշտ հիանում էի, երբ տեղի էր ունենում ինչ-որ անահավատալիորեն նշանակալի բան փոփ-երաժշտությունում, և ես ուզում էի, որ տեսահոլովակը լինի այդպիսի իրադարձություն»։ «Semi Precious Weapons» խումբը MTV-ի լուրերում հայտարարել է, որ իրենք մասնակցել են տեսահոլովակի նկարահանումներին, և ավելացրել են, որ տեսահոլովակում իրենք մահանում են։

### Սյուժե
Տեսահոլովակը տևում է ավելի քան 9 րոպե։ Այն սկսվում է անբարոյականների համար բանտի (Prison for Bitches) տեսարանով, որտեղ Գագային տանում են երկու բանտապահներ։ Հետո Գագային գցում են մի բանտախուց և բռնի ուժով մերկացնում։ Բանտապահուհիներից մեկը ասում է. «Ես քեզ ասում էի, որ նա չունի առնանդամ»։ Մյուսը պատասխանում է. «Շատ ափսոս»։ Դրվագը պատասխան է այն բամբասանքներին, թե Գագան հերմոֆրոդիտ է։ Երեք րոպեների ընթացքում ցուցադրվում է Գագայի կյանքը բանտում, որը ներառում է զբոսանք ներքին բակում։ Տեսարանում Գագայի աչքերին ակնոց է, որ ստեղծած է ծխախոտի վառվող մնացորդներից։ Հետին պլանում լսվում է «Paper Gangsta» երգը՝ երգչուհու առաջին «The Fame» ալբոմից։ Հաջորդ տեսարանում կանայք կռվում են բանտի ներքին տարածքում։ Գագայի քույրը՝ Նատալի Ջերմանոտտան, նույնպես մասնակցել է այդ տեսարանին։ Դրանից հետո Գագան պատասխանում է հեռախոսազանգին, և սկսվում է երգը։ Երբ հնչում է բիթը, Գագան և իր պարուհի-բանտակիցները կատարում են պարը. նրանց հագին դուրգամումով պատված ներքնազգեստ է, ցանցավոր զուգագուլպաներ և բարձրակրունկ կոշիկներ։

Հետո Գագայի համար վճարում են գրավ, և նա դուրս է գալիս բանտից, որից հետո հանդիպում է Բեյոնսեին, որը նրան սպասում է բանտի մուտքի մոտ կանգնած «Pussy Wagon»-ում։ Գագան Բեյոնսեին ասում է Honey Be (հայ.՝ Քաղցրիկ Բի), որը հղում է Տարանտինոյի՝ 1994 թվականին ստեղծված «Քրեական ընթերցվածք» ֆիլմի հերոսուհիներից մեկին, որին կոչում են Honey Bunny (հայ.՝ Քաղցր նապաստակ), նաև բառախաղ է Բեյոնսեի անվան առաջին տառով և անգլերեն «մեղու» - «bee» բառով։ Մի քանի երկխոսություններից հետո, որոնց ընթացքում նրանք գնում են անապատով, հասնում են խորտկարան։ Բեյոնսեն նստում է Գիբսոնի առաջ, բայց հոգնում է նրա կոպտությունից և թույն է լցնում նրա սուրճի բաժակի մեջ։

Սկսվում է «Արի պատրաստենք Սենդվիչ» տեսարանը։ Գագան կանգնում է խոհանոցի մեջտեղում, նրա գլխին սկավառակավոր հեռախոսի ձև ունեցող գլխարկ է։ Տեսարանում Գագան ուտելիք է պատրաստում հաճախորդների համար։ Նա թույն է ավելացնում ուտելիքի մեջ և թունավորում բոլոր հաճախորդներին։ Հետո Գագան և Բեյոնսեն այլ պարողների հետ պարում են սրճարանի մեջտեղում, որը լցված է դիակներով։ Դրանից հետո նրանք գնում են «Pussy Wagon»-ով. այդ ժամանակ ցույց են տալիս ռեպորտաժ, որում մեկնաբանը (Jai Rodriguez) հաղորդում է մասսայական սպանության մասին։ Վերջին կադրերը ցույց են տալիս Գագային և Բեյոնսեին անապատով գնալիս, իսկ հետին պլանում լսվում է ոստիկանական ազդանշանը։ Տեսահոլովակը ավարտվում է հետևյալ արտահայտությամբ՝ «Շարունակելի...»: «Belmy.info»-ի լրագրող Բորիս Ժելտկովի կարծիքով՝ «…դատելով «Telephone» տեսահոլովակի վերջաբանից՝ երկրպագուները մոտ ժամանակներս կարող են սպասել երգչուհու նոր աշխատանքին»։

### Թողարկում և քննադատություն
2010 թվականի փետրվարի 15-ին Գագայի պաշտոնական կայք էջում հրատարակվել է երեք կադր տեսահոլովակից։ Դրվագները ցույց են տալիս Գագային երեք տարբեր տեսարաններում. դրանցից մեկը խոհանոցի տեսարանն է, որտեղ նրա գլխին շեֆ-խոհարարի գլխարկ է և հեռախոսի ձևով սանրվածք՝ ամբողջությամբ պատրաստված նրա բնական մազերից, հետո սրճարանում պարողների հետ տեսարանն է, որտեղ նրա հագին Ամերիկայի դրոշով բիկինի և գլխաշոր է, և սև-սպիտակ լուսանկար, որում նրա գլխին տարբեր չափերի եռանկյուններով ու հեռախոսներից պատրաստված գլխարկ է։ Նախապես տեսահոլովակի պրեմիերան ծրագրված էր 2010 թվականի փետրվարին, սակայն հետո տեղափոխվել է մարտ։ Հետո Գագան իր «Twitter»-ի կայք էջում ներկայացրել է ևս մեկ դրվագ տեսահոլովակից, որում նա փակված է բանտախցի ներսում, իսկ հագուստի փոխարեն ընդամենը ժապավեն է, որով նշում են հանցագործության վայրը։ 2010 թվականի մարտի 9-ին համացանցում հրապարակվել են ևս մի քանի դրվագներ։ Տեսահոլովակի պրեմիերան կայացել է 2010 թվականի մարտի 11-ին «E! News» և «Vevo.com» կայքերում։ Տեսահոլովակի հրապարակումից հետո 12 ժամվա ընթացքում այն հավաքել է ավելի քան կես միլիոն դիտում համացանցում։

Ջեյմս Մոնթգոմերին MTV-ից տեսահոլովակի մասին ասել է. «Գագան «Telephone» երգի հետ մտել է ամենահազվագյուտ փոփ-ստրատոսֆերայում, որտեղ են նաև Մադոննան և Մայքլ Ջեքսոնը»։ Մեթ Դոնելին «Los Angeles Times»-ից ասել է, որ տեսահոլովակը «երաժշտական ճաշկերույթ է՝ փաթեթավորված ֆանտաստիկ մոդայով, կանացի կռիվներով, թունավորված սնունդով, մի բանակ գլխարկներով և Գագայի անհուն կատարելությամբ»։ «Novostimira.com»-ը նշել է տեսահոլովակի ոչ ստանդարտ սյուժեն՝ ասելով. «Այս անգամ Լեդի Գագան հայտնվել է ծանր դրության մեջ և մասնավորապես բանտում։ Բնականաբար, երգչուհին չէր կարող համակերպվել այդ դրության հետ և որոշել է դիմել փախուստի։ Այդ հարցում նրան օգնել է շլացուցիչ Բեյոնսեն։ Թե ինչ է տեղի ունենում փախուստի ընթացքում, ումից են հատկապես վրեժ լուծում Լեդի Գագան և Բեյոնսեն, դուք կարող եք տեսնել նոր տեսահոլովակի ընթացքում»։ Կայքում, գրելով Մեծ Բրիտանիայում տեսահոլովակի ցուցադրումը արգելելու մասին, նշել են. «Բրիտանիայի հեռուստատեսությունը տեսահոլովակը ճանաչվել է անասելի լկտի, իսկ ամենահամարձակ հեռուստաալիքներից մեկը՝ MTG-ը, նույնպես հրաժարվել է հեռարձակել։ Այդ արգելքները չեն կիրառվել համացանցում, այդ պատճառով Լեդի Գագայի տեսահոլովակը դիտել են արդեն մի քանի միլլիոն մարդ։ Մյուս կողմից, քանի որ տեսահոլովակը նկարահանված է Քվենտին Տարանտինոյի ոճով (ինչն ինքնին արդեն հարգանքի արժանի է), ապա ինչու՞ չարգելել նրա ֆիլմերը։ Դա հռետորական հարց է, այդ պատճառով արժե մեծ ուշադրություն դարձնել Լեդի Գագայի արվեստի զարգացմանը որպես օրիգինալ ու համարձակ երգչուհի, ով պատրաստ է տարբեր փորձերի ինչպես բեմում, այնպես էլ նոր տեսահոլովակների նկարահանումների ընթացքում»։ Էմի Օդելը «New York» ամսագրից ասել է. «Դա Գագայի տեսահոլովակն է, բայց Բեյոնսեն դրա լավագույն մասն է. նա մեզ փաստացիորեն ցույց է տալիս նրա չար, խելագար բնավորության այն մասը, որը մենք հենց նոր իմացանք, թաքնվում է նրա անբասիր ճակատի տակ»։ «Billboard»-ից Մոնիկա Հերրեան գրել է. «Տեսահոլովակը ավելի քան համապատասխանում է ժամանակակից աշխարհին [...] …տեսահոլովակը լցված է հետաքրքիր պահերով, բանտային կռիվներով, կտրուկ տեսարաններով, մասսայական թունավորումներով և մարմինը ընդգծող տարբեր զգեստներով, որոնք կարելի է անվանել «outfits»»: Թեներ Սթրենքսին «Entertainment Weekly»-ից ասել է. « Դա ավելի լա՞վն է քան նրա «Bad Romance» երգի էպիկական տեսահոլովակը։ Ցավոք սրտի, ես այդպես չեմ մտածում։ Բայց դա համեմատաբար ավելի լավն է, քան մնացածը»։ Բիլլ Լեմբը «About.com»-ից ասել է. «Անհնար կլիներ համապատասխանել նրան, ինչ մենք սպասում էինք տեսնել, բայց Գագայի «Telephone» երգի տեսահոլովակը պատրաստ է, և, իմ կարծիքով, այն արժե դիտել»։ «TimeOut.ru» կայքում գրել են. «Տեսահոլովակում իրենց արտացոլումն են գտել ամսագրային նորաձևության վերջին միտումները՝ բանտ, ֆասթֆուդ և անբարոյական հարաբերություններ, մի խոսքով՝ իսկական գլամուրիզացիան»։ Սենդի Ռիոսը՝ «Culture Campaign» (հայ. «Ընկերություն «Հանուն» մշակույթի») ընկերության տնօրենը, քննադատել է այն «Fox News» հեռուստաալիքով Մեգան Քելլիին տված հարցազրույցի ժամանակ՝ անվանելով այն «զզվելի… թույն մեր երեխաների մտածողության համար»։

### Նորաձև հագուստը տեսահոլովակում
Տեսահոլովակի ընթացքում Գագան փոխում է մի քանի հագուստ՝ ստեղծված հայտնի դիզայներների, ինչպես նաև նրա կրեատիվ «Haus of Gaga» խմբի կողմից։ Տեսահոլովակի սկզբում՝ Գագայի բանտում հայտնվելու հետ ժամանակ, նրա հագին շերտավոր հագուստ է «Jean-Charles de Castelbajac»-ից և ակնոցներ «Mercura»-ից։ Հետո Գագան հայտնվում է ոստիկանական ժապավենով փաթաթված։ Ժապավենի վրա գրված է «Հանցագործության վայր. չմտնել»։ Բանտի ներսում գտնվող բակում Գագայի հագին էքսկլյուզիվ շղթաներ են և հագուստ «Viktor & Rolf»-ից, ակնոց վառվող ծխախոտներից և կոշիկներ, որոնք ստեղծել է «Haus of Gaga»-ն։ Բանտում ներքին տեղափոխությունների ժամանակ Գագայի հագին պիջակ է «Search and Destroy»-ից և վինտաժային ակնոց «Chanel»-ից։ Բանտի միջանցքում պարի ժամանակ Գագայի և նրա պարուհիների հագին աութֆիթներ են՝ ստեղծված «Haus of Gaga»-ի կողմից. դրանք ներառում են դուրգամումով պատված ներքնագեստ, ցանցային զուգագուլպաներ և բարձրակրունկ կոշիկներ։ Այն պահին, երբ Գագան լքում է բանտը, նրա հագին վինտաժային գլխարկ է և հագուստ «Thierry Mugler»-ից։ Հետո տեսահոլովակում հանդես է գալիս նաև Բեյոնսեն, ով սպասում էր Գագային մեքենայում։ Նա դրել է վինտաժային գլխարկ, իսկ հագուստը «Thierry Mugler»-ից է։ Սրճարանում հայտնվելու ժամանակ Բեյոնսեն կրում է գլխարկ «Atsuko Kudo»-ից, ակնոց «Jeremy Scott»-ից։ Հետո Գագան հայտնվում է «Արի պատրաստենք Սենդվիչ» դրվագում և նրա հագին «հեռախոսային» գլխարկ է «Fred Butler»-ից և զգեստ «Rachel Barrett»-ից։ Պարողները հագել են աութֆիթ կոշիկներ «Jenny Araskog»-ից։ Հետո Գագան հայտնվում է մատուցողուհու դերում և կրում է գլխարկ «Rachel Barrett»-ից, իսկ խեռախոսի նման սանրվածքի հեղինակը ոճաբան Danilo-ն է։ Այն դրվագում, երբ Գագան, Բիոնսեն և պարողները պարում են սրճարանում, Գագայի հագին աութֆիթներ են «Haus of Gaga»-ից, բիկինի և գլխաշոր, որոնց վրա պատկերված է Ամերիկայի դրոշը, և կոշիկներ «Christian Louboutin»-ից։ Բիոնսեն այդ տեսարանում հագել է հագուստ «Oscar Olima»-ից։ Պարողները հագել են ջինսեր «Franc Fernandez»-ից և «Oscar Olima»-ից և բաճկոն «Noki»-ից, «Bess»-ից և «Haus OF Gaga»-ից։ Երբ Բիոնսեն հայտնվում է մոթելի համարում, նրա հագին պիջակ և կոշիկներ են «Jean-Charles de Castelbajac»-ից, ջինսե կիսատաբատ «Franc Fernandez & Oscar Olima»-ից։ Ավտոմեքենայի մեջ նկարահանված տեսարանում նա հայտնվում է ընձառյուծի կաշվից հագուստով «Haus of Gaga»-ից։ Երբ Գագան և Բիոնսեն անապատում պարում են ավտոմեքենայի շուրջը, նրանց հագին կովբոյի գլխարկներ են «Emilie Pirlot»-ից.:

## Կենդանի կատարում
[thumb|left|250px|Գագան կատարում է «Telephone»-ը «[The Monster Ball Tour»-ում]]
Գագան կատարել է «Telephone» երգը «BRIT Awards» մրցանակաբաշխության ժամանակ՝ 2010 թվականի փետրվարի 16-ին, «Earls Court Exhibition Centre»-ում։ Կատարումը նվիրվել է Գագայի՝ ոչ վաղ մահացած ընկերոջը՝ դիզայներ Ալեքսանդր ՄակՔուինին։ Նախապես երգչուհին իր ելույթն այլ կերպ էր ծրագրել, բայց վերջին րոպեին միտքը փոխել է։ Այդ կերպ նա ընտրել է «Telephone» և «Dance in the Dark» երգերի ակուստիկ տարբերակները։ Շոուից առաջ նա թողել է հաղորդագրություն Թվիթերի իր կայքէջում. «Այսօրվա կատարումը ներշնչված է մեր ընկերոջ կողմից։ Դիմակը Ֆիլիպ Թրիսիից է, արձանը՝ Նիկի Քնայթից, երգը՝ Լեդի Գագայից։ Մենք քո կարիքն ունենք»։ Գագան սկսել է կատարումը հետևյալ բառերով. «Սա Ալեքսանդր ՄակՔուինի համար է»։ Ամբողջ կատարումը, ի տարբերություն նախորդ շոուների, եղել է ավելի հանդարտ։

Գագան երգն ավելացրել է «The Monster Ball Tour»-ի երգացանկ մեջ նրա Եվրոպական հատվածում։ Երգը կատարվել է երկրորդ ակտում, որը կոչվել է «Subway» (հայ.՝ *Մետրո*)։ Telephone երգի կատարման ժամանակ Գագան հագել է սև լողազգեստ՝ զարդարված ուլունքներով։ 2010 թվականի մարտի 3-ին «Telephone»-ը *[[The Fame]]* ալբոմի «Brown Eyes» երգի հետ կատարվել է բրիտանական «Friday Night with Jonathan Ross» կատակերգական շոուի այն էպիզոդում, որը եթեր է հեռարձակվել մարտի 5-ին։

## Երգացանկ

* **UK/European CD Single**
# "Telephone (feat. Beyoncé)" – 3:40
# "Telephone" (Alphabeat Remix Edit) – 4:51

* **UK iTunes digital single**
# "Telephone (feat. Beyoncé)" – 3:40
# "Telephone" (Music Video) – 9:27

* **UK/France/Italy digital downloads**
** "Telephone" (Alphabeat Extended Remix) – 6:41 
** "Telephone" (Crookers Vocal Remix) – 4:49 
** "Telephone" (DJ Dan Extended Vocal Remix) – 5:59 (UK only)
** "Telephone" (Electrolightz Remix) – 4:26 
** "Telephone" (Kaskade Extended Remix) – 5:24 
** "Telephone" (Ming Extended Remix) – 4:31 
** "Telephone" (Passion Pit Remix) – 5:12 
** "Telephone" (Tom Neville's Ear Ringer Radio Remix) – 4:17
* **UK 7" Vinyl**
# "Telephone (feat. Beyoncé)" – 3:40
# "Telephone (feat. Beyoncé)" (Passion Pit Remix) – 5:13

* **AUS/U.S. remix EP**
# "Telephone" (Alphabeat Extended Remix) – 6:41
# "Telephone" (Crookers Vocal Remix) – 4:50
# "Telephone" (DJ Dan Extended Vocal Remix) – 5:59
# "Telephone" (DJ Dan Vocal Remix) – 3:28
#* *Only included on the digital release*
# "Telephone" (Dr. Rosen Main Remix) – 6:25
# "Telephone" (Electrolightz Remix) – 4:26
# "Telephone" (Kaskade Extended Remix) – 5:24
# "Telephone" (Ming Extended Remix) – 4:31
# "Telephone" (Passion Pit Remix) – 5:13
# "Telephone" (Tom Neville's Ear Ringer Remix) – 7:14

* **"The DJ Remixes" digital EP**
# "Telephone" (Alphabeat Remix Edit) – 4:49
# "Telephone" (Crookers Dub Remix) – 5:08
# "Telephone" (DJ Dan Dub Remix) – 6:22
# "Telephone" (Kaskade Dub Remix) – 4:40
# "Telephone" (Kaskade Radio Remix) – 3:43
# "Telephone" (Ming Dub Remix) – 4:03
# "Telephone" (Ming Radio Remix) – 3:12
# "Telephone" (Tom Neville's Ear Ringer Radio Remix) – 4:18
# "Bad Romance" (DJ Paulo's Gaga Oh La-La Remix) – 9:41

## Անձնակազմ
* Լեդի Գագա – համապրոդյուսերավորում, հեղինակ, վոկալ
* Բիոնսե Նուոլզ – հեղինակ, վոկալ
* ԼաՇաուն Դենիելս – հեղինակ
* Լազոնետ Ֆրանկլին – հեղինակ
* Հիսաշի Միզոգուչի – ձայնագրություն (Բիոնսեի վոկալը)
* Մարկ Սթենթ – տեղեկություն
* Մայք Դոնալդսոն – ձայնագրություն, հատուկ էֆեկտներ
* Փոլ Ֆոուլի – ձայնագրություն
* Ռոդնի Ջերինքս – հեղինակ, գործիքավորում, տեղեկություն, պրոդյուսերավորում

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

!scope="row"|Աշխարհ (IFPI)
|
|7,400,000

## Թողարկում

## Ծանոթագրություններ


## Արտաքին հղումներ
* Lady Gaga : News : Making Of Telephone Interscope Records

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բիյոնսեի երգեր
Կատեգորիա:Դանս-փոփ երգեր
Կատեգորիա:Լեդի Գագայի սինգլներ